གཏམ་དཔེ་ལ་མི་རིགས་ཀྱི་ཁྱད་ཆོས་དང་འབྱུང་ཁུངས་ཁྱད་པར་ཅན་ཡོད་ཅིང་།ཚིག་དོན་དང་བསྟན་དོན་གྱི་ཁྱད་པར་ཡང་ཧ་ཅང་གསལ་པོ་ཡོད་པ་དང་།རྒྱའི་གཏམ་དཔེའི་རིགས་བསྟན་དོན་དོ་མཉམ་པའི་བོད་ཀྱི་གཏམ་དཔེ་ཞིག་དེའི་ཚབ་ཏུ་བསྒྱུར་ན་ཚིག་མཁྲེགས་པོའི་སྐྱོན་སོགས་བྲལ་ནས་བོད་ཀྱི་ཀློག་པ་པོར་བརྗོད་དོན་གོ་སླ་བའི་དགེ་མཚན་དུ་མ་ཡོད།བོད་འགྱུར་མ་ལས་རྒྱའི་གཏམ་དཔེ་གང་མང་ཞིག་དོན་སྒྱུར་བྱས་ནས་བསྟན་དོན་མཚུངས་པའི་བོད་མིའི་གཏམ་དཔེ་ཞིག་ཚབ་ཏུ་བསྒྱུར་ཡོད་པས་གཤམ་གསལ་འདི་ལྟ་སྟེ།ལ་རི་མོའི་བ་ལས་འོ་མ་མི་འབབ་ཅེས་བསྒྱུར་བ་དང་།ལ་ཆར་སྤྲིན་མ་འཁོར་ན་ཆར་པ་མི་འབབ།ཨ་ལོང་མེད་ན་ལྕགས་ཀྱུ་མི་འཁོན་ཞེས་བསྒྱུར་བ།ལ་ཁྭ་ཏ་བསད་ན་ཕོ་རོག་སྐྱོ་ཞེས་བསྒྱུར་བ།གོང་གསལ་གྱི་དཔེ་ལས་མཐོང་གསལ་ལྟར།གལ་ཏེ་མ་ཡིག་ལ་བསྟུན་ཏེ་འོལ་ཚོད་ཀྱིས་ཐད་སྒྱུར་བྱས་ན་ཀློག་པ་པོས་གཏམ་དཔེ་ལ་གོ་བ་ལོན་མི་ཐུབ་པ་དང་ཚིག་མཁྲེགས་པོར་འགྱུར་བ་སྨོས་ཅི་དགོས།དེ་བས་འགྱུར་མ་འདིའི་ནང་དུ་མ་ཡིག་གི་གཏམ་དཔེ་གང་མང་ཞིག་བསྟན་དོན་མཉམ་པའི་བོད་མིའི་གཏམ་དཔེས་ཚབ་བྱས་ཏེ་ལེགས་པར་བསྒྱུར་ཡོད་པས་བོད་མིའི་ཀློག་པ་པོས་བཀླགས་པ་ཙམ་གྱིས་གོ་བ་ལོན་ཐུབ་པའི་ནུས་པ་གསལ་པོ་ཐོན་ཡོད་དོ།